РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  35
от заседанието на Комисия ”Международна дейност” на ВСС ,
проведено на 14.11.2012 г.

Днес, 14.11.2012 г. /сряда/ от 11.30 часа, в заседателната зала на Висшия съдебен съвет, ул. „Екзарх Йосиф” № 12, се проведе заседание на комисия “Международна дейност” в състав:

ПРЕДСЕДАТЕЛ:     Соня Найденова - отсъства
ЧЛЕНОВЕ:    	  Магдалена Лазарова
				  Мария Кузманова 
                		  Милка Итова 
			  Михаил Кожарев 

На заседанието на комисията присъства: Христина Тодорова – директор на дирекция „Международна дейност” в Администрацията на Висшия съдебен съвет и Аделина Кандова – старши експерт – европейски въпроси в дирекция „Международна дейност” в Администрацията на Висшия съдебен съвет.

Включва следната допълнителна точка:

- Кандидатура от Петя Любомирова Пешева – прокурор в Софийска районна прокуратура, за вакантна позиция OLAF.D1 

1. ОТНОСНО: Работното посещение на представители на Висшия съдебен съвет по покана на Върховния съвет на магистратурата на Румъния, периода 25 - 28 ноември 2012 г., гр. Букурещ, Румъния.

КОМИСИЯ "МЕЖДУНАРОДНА ДЕЙНОСТ"
Р Е Ш И :

1. ОПРЕДЕЛЯ за участие в работното посещение на представители на Висшия съдебен съвет по покана на Върховния съвет на магистратурата на Румъния, за периода 25 - 28 ноември 2012 г., гр. Букурещ, Румъния, както следва:
- Камен Иванов – член на Висшия съдебен съвет;
- Камен Ситнилски – член на Висшия съдебен съвет;
- Галина Карагьозова – член на Висшия съдебен съвет; 
- Каролина Неделчева – член на Висшия съдебен съвет;
2. ВЪЗЛАГА на главния секретар на ВСС да командирова за участие в работното посещение по покана на Върховния съвет на магистратурата на Румъния, периода 25 - 28 ноември 2012 г., гр. Букурещ, Румъния, както следва:
- Христина Тодорова - директор на дирекция „Международна дейност”, Администрация на Висшия съдебен съвет;
- Дамян Бакалов - началник на „Административна служба”, Администрация на Висшия съдебен съвет.
3. На основание Пар. 4 от Преходните и заключителни разпоредби от Наредбата за служебните командировки и специализации в чужбина КОМАНДИРОВА Владимир Береану - преводач от румънски език;
4. ВЪЗЛАГА на главния секретар на ВСС да сключи граждански договор за преводачески услуги за периода на работното посещение на представители на Висшия съдебен съвет по покана на Върховния съвет на магистратурата на Румъния (25 - 28 ноември 2012 г.), гр. Букурещ, Румъния.
5. Пътните разходи, разходите за настаняване, дневни, медицинска застраховка и превод са за сметка на Висшия съдебен съвет..
6. На основание чл. 17 от Наредбата за служебните командировки и специализациите в чужбина, ОПРЕДЕЛЯ двоен размер на дневните пари на всички командировани лица
7. Пътуването София – Букурещ – София ще се извърши със служебен автомобил - микробус Фолксваген Транспортер, регистрационен номер СА 9520НК; 
8. ИЗПРАЩА ПРЕПИСКАТА на комисия „Бюджет и финанси”, за сведение и по компетентност;

2. ОТНОСНО: Получено писмо от Сдружение „България на гражданите” с вх.№ 96-00-232 от 09.11.2012 г.
КОМИСИЯ "МЕЖДУНАРОДНА ДЕЙНОСТ"
Р Е Ш И :

2.1. Приема за сведение писмото от сдружение ”България на гражданите”
2.2. Във връзка с ангажимента на Висшия съдебен съвет по Графика на неотложните мерки и действия на правителството и органите на съдебната власт за изпълнение на показателите за напредък в областта на съдебната реформа, борбата с корупцията и организираната престъпност дейност 22 - Сформиране на Граждански съвет към Висшия съдебен съвет и приемане на правила за открито и ефективно взаимодействие със срок 31.10.2012 г., отправя молба до Комисия по публична комуникация за предоставяне на актуална информация във връзка с напредъка по дейност 22 от Графика.

3. ОТНОСНО: Проект на правила на Гражданския съвет от професионални и неправителствени организации към Висшия съдебен съвет.

КОМИСИЯ "МЕЖДУНАРОДНА ДЕЙНОСТ"
Р Е Ш И :

3.1. Приема за сведение проекта на правила на Гражданския съвет от професионални и неправителствени организации към Висшия съдебен съвет. 
3.2. Предлага на Комисия „Публична комуникация” на Висшия съдебен съвет в правилата след т. I.-„Области на взаимодействие” да бъде включена информация за критериите за подбор и членство в Съвета. 
3.3. В т. 2 – „Състав на гражданския съвет” не е пояснено дали под „представителни на следните професионални и неправителствени организации” следва да се имат предвид посочените в списъка организации.

4. ОТНОСНО: Правила на Комисия „Публична комуникация” на Висшия съдебен съвет относно осъществяването на комуникацията в съдебната система, с другите държавни институции, с професионалните и неправителствените организации и с медиите.

КОМИСИЯ "МЕЖДУНАРОДНА ДЕЙНОСТ"
Р Е Ш И :

Приема за сведение правилата на комисия „Публична комуникация” на Висшия съдебен съвет относно осъществяването на комуникацията в съдебната система, с другите държавни институции, с професионални и неправителствени организации и с медиите.

5. ОТНОСНО: Предложение за общо заседание на председателите на постоянните комисии на Висшия съдебен съвет, всеки трети понеделник от месеца, за обсъждане на предприетите мерки по Графика на неотложните мерки и действия на правителството и органите на съдебната власт за изпълнение на показателите за напредъка в областта на съдебната реформа, борбата с корупцията и организираната престъпност за периода юни 2012г- декември 2013г.
КОМИСИЯ "МЕЖДУНАРОДНА ДЕЙНОСТ"
Р Е Ш И :

Председателите на постоянните комисии на Висшия съдебен съвет да заседават всеки трети понеделник от месеца, от 14.00 ч., с цел изпълнение на мерките от компетентност на отделните комисии, съгласно заложените срокове в Графика на неотложните мерки и действия на правителството и органите на съдебната власт за изпълнение на показателите за напредък в областта на съдебната реформа, борбата с корупцията и организираната престъпност за периода юли 2012 г. - декември 2013 г.

6. ОТНОСНО: Провеждане на среща на Координационния съвет при Висшия съдебен съвет за координация и поддържане на регистър на международните програми и проекти, осъществявани в сектор „Правосъдие” на 19 ноември 2012 г. от 15.00 ч.

КОМИСИЯ "МЕЖДУНАРОДНА ДЕЙНОСТ"
Р Е Ш И :

6.1. Приема за сведение информацията относно провеждането на срещата;
6.2. Определя за участие в срещата следните представители на Висшия съдебен съвет:
- г-жа Соня Найденова – представляващ Висшия съдебен съвет и председател на Комисия „Международна дейност” на Висшия съдебен съвет;
- г-жа Магдалена Лазарова – председател на Комисия „Публична комуникация” на Висшия съдебен съвет;
- г-жа Милка Итова – председател на Комисия по предложенията и атестирането на съдии, прокурори и следователи;
- г-н Михаил Кожарев – председател на Комисия „Бюджет и финанси” на Висшия съдебен съвет;
- г-жа Мария Кузманова – член на Висшия съдебен съвет.
6.3. Възлага на дирекция „Международна дейност” в Администрацията на Висшия съдебен съвет, да организира срещата на Координационния съвет при Висшия съдебен съвет

7. ОТНОСНО: Писмо от Боряна Пенчева - заместник министър на финансите, за предоставяне на допълнителна информация относно дейността на Работна група 31 „Европа 2020”.

КОМИСИЯ "МЕЖДУНАРОДНА ДЕЙНОСТ"
Р Е Ш И :

Определя за участие в работна група 31 „Европа 2020” : Мартин Величков – младши експерт, юрисконсулт в дирекция „Международна дейност” в Администрацията на Висшия съдебен съвет.

8. ОТНОСНО: Информация за дейността на Европейската мрежа по наказателно правни въпроси.

КОМИСИЯ "МЕЖДУНАРОДНА ДЕЙНОСТ"
Р Е Ш И :

Приема за сведение предоставената информация за дейността на Европейската мрежа по наказателно правни въпроси.

9. ОТНОСНО: Протокол от Общото събрание на Европейската мрежа на съдебните съвети (ЕМСС), проведено в периода 9 – 11 май 2012 г., гр. Дъблин, Ирландия.

КОМИСИЯ "МЕЖДУНАРОДНА ДЕЙНОСТ"
Р Е Ш И :

9.1.	Одобрява „Проект на протокол от Общото събрание на ЕМСС през 2012 г.”;
9.2.	Проектът на протокол да се представи на следващото заседание на Висшия съдебен съвет на 22.11.2012 г., за запознаване.

10. ОТНОСНО: Доклад от Христина Тодорова - директор на дирекция „Международна дейност” в Администрацията на Висшия съдебен съвет относно организиране от Висшия съдебен съвет на втора работна среща на проектния екип на ЕМСС „Съдебна реформа”, в периода 18 – 19 февруари 2013 г., Пампорово, България.

КОМИСИЯ "МЕЖДУНАРОДНА ДЕЙНОСТ"
Р Е Ш И :

10.1. Възлага на г-жа Славка Каменова - главен секретар на Висшия съдебен съвет и на дирекция «Международна дейност» в Администрацията на Висшия съдебен съвет, да организират втората работна среща на проектния екип на ЕМСС „Съдебна реформа”, в периода 18 – 19 февруари 2013 г., Пампорово, България.
10.2. Изпраща доклада на комисия „Бюджет и финанси” на Висшия съдебен съвет, за сведение и по компетентност.

11. ОТНОСНО: Въпросник от Националната служба за съдебната власт на Унгария, получен чрез Европейската мрежа на съдебните съвети.

КОМИСИЯ "МЕЖДУНАРОДНА ДЕЙНОСТ"
Р Е Ш И :
Възлага на дирекция „Международна дейност” в Администрацията на Висшия съдебен съвет да изготви отговори на въпросника на английски език и да ги изпрати по електронен път, в срок до 20 ноември 2012 г., на Националната служба за съдебната власт на Унгария.

12. ОТНОСНО: Писмо от Моника Димитрова - Бийчър - ръководител на Управляващия орган на Оперативна програма „Административен капацитет”, относно проект „Въвеждане на модерни, надеждни и ефикасни процедури за планиране и изпълнение на бюджета на съдебната власт”, с регистрационен №С11-15-5/04.09.2012 г., с бенефициент Висшия съдебен съвет.
Приложение: Писмо №.04-14-072/08.11.2012 г. от г-жа от Моника Димитрова - Бийчър - 

КОМИСИЯ "МЕЖДУНАРОДНА ДЕЙНОСТ"
Р Е Ш И :

Приема за сведение писмо от Моника Димитрова - Бийчър - ръководител на Управляващия орган на Оперативна програма „Административен капацитет”, относно проект „Въвеждане на модерни, надеждни и ефикасни процедури за планиране и изпълнение на бюджета на съдебната власт”, с регистрационен №С11-15-5/04.09.2012 г., с бенефициент Висшия съдебен съвет.

13. ОТНОСНО: Кандидатури на г-н Чавдар Димитров – съдия в Административен съд – гр. Бургас и г-н Станислав Стойков - прокурор в Софийска районна прокуратура за вакантни позиции в ГД на Европейската комисия с краен срок за кандидатстване пред МВнР – 20.11.2012 г. 

КОМИСИЯ "МЕЖДУНАРОДНА ДЕЙНОСТ"
Р Е Ш И :

13.1. Одобрява кандидатурите на съдия Чавдар Димитров за позиции BUDG.B.3, CNECT.F.2, COMP.DTF, COMP.E.2, EMPL.D.3, FPI.2, HOME.B.3, MARKT.D.2, MARKT.F.2, OLAF.D.1, TAXUD.C.2, TAXUD D2, и на прокурор Станислав Стойков за позиция OLAF. D.1 в съответните дирекции на Европейската комисия. 
13.2. Препраща документите на кандидатите до дирекция „Човешки ресурси” в Министерство на външните работи в указания срок.

14. ОТНОСНО: Получена информация от г-н Валери Първанов - Заместник на Главния прокурор при Върховна касационна прокуратура, относно командировани в чужбина представители на Прокуратурата на Р. България. 

КОМИСИЯ "МЕЖДУНАРОДНА ДЕЙНОСТ"
Р Е Ш И :

14.1. Приема за сведение информацията от г-н Валери Първанов - Заместник на Главния прокурор при Върховна касационна прокуратура, относно командировани в чужбина представители на Прокуратурата на Р. България;
14.2. Възлага на дирекция „Международна дейност” да актуализира информацията в таблицата за командированите в чужбина лица от органите на съдебната власт, изготвена в изпълнение на решение по Протокол № 28 12.09.2012 г. във връзка с Решение по Протокол № 27 от 25.07.2012 г. на комисия „Международно правно сътрудничество на ВСС

15. ОТНОСНО: Посещение на делегация от младши магистрати от френската Школа за магистратура в България от 12 до 16 ноември 2012 г. 

КОМИСИЯ "МЕЖДУНАРОДНА ДЕЙНОСТ"
Р Е Ш И :

15.1. Приема за сведение писмото от Драгомир Йорданов – директор на Националния институт на правосъдието, във връзка с посещение на делегация от младши магистрати от френската Школа за магистратура в България.
15.2. Определя за участие в срещата на 15 ноември, четвъртък от 14.30 до 16.30 ч., :
- Христина Тодорова – директор на дирекция „Международна дейност” в Администрацията на Висшия съдебен съвет.
- Аделина Кандова – старши експерт – европейски въпроси в дирекция „Международна дейност” в Администрацията на Висшия съдебен съвет;
- Мартин Величков – младши експерт - юрисконсулт в дирекция „Международна дейност” в Администрацията на Висшия съдебен съвет.
- Александра Бръзицова – младши експерт – международна дейност в дирекция „Международна дейност” в Администрацията на Висшия съдебен съвет.
15.3. Възлага на дирекция „Международна дейност” в Администрацията на Висшия съдебен съвет да уведоми Националния институт на правосъдието за взетото решение.

16. ОТНОСНО: Предложение от Юлия Тодорова - съдия в Административен съд София - град, за предоставяне на експертна помощ по въпроси, свързани с дейността на Висшия съдебен съвет.

КОМИСИЯ "МЕЖДУНАРОДНА ДЕЙНОСТ"
Р Е Ш И :

Приема за сведение предложението от Юлия Тодорова - съдия в Административен съд София - град, за предоставяне на експертна помощ по въпроси, свързани с дейността на Висшия съдебен съвет.

17. ОТНОСНО: Информация, свързана с мястото на провеждане на Годишното Общо събрание на Европейската мрежа на съдебните съвети.

КОМИСИЯ "МЕЖДУНАРОДНА ДЕЙНОСТ"
Р Е Ш И :

17.1. Приема за сведение информацията, свързана с мястото на провеждане на Годишното Общо събрание на Европейската мрежа на съдебните съвети
17.2. Възлага на дирекция „Международна дейност” в Администрацията на Висшия съдебен съвет да представи допълнителна информация, на следващото заседание на комисията.

ДОПЪЛНИТЕЛНА ТОЧКА:

1. ОТНОСНО: Кандидатура от Петя Любомирова Пешева – прокурор в Софийска районна прокуратура, за вакантна позиция OLAF.D1.

КОМИСИЯ "МЕЖДУНАРОДНА ДЕЙНОСТ"
Р Е Ш И :

1.1. Одобрява кандидатурата от Петя Любомирова Пешева – прокурор в Софийска районна прокуратура, за вакантна позиция OLAF.D1.
1.2. Препраща документите на Петя Любомирова Пешева до дирекция „Човешки ресурси” в Министерство на външните работи в указания срок.

ЗА ПРЕДСЕДАТЕЛ 
НА КОМИСИЯТА:	/П/
МАРИЯ КУЗМАНОВА